APSTIPRINĀTS

ar VAS “Latvijas dzelzceļš” iepirkuma komisijas

2021.gada 6.septembra 2.sēdes protokolu

# **VAS “Latvijas dzelzceļš” organizētās**

**sarunu procedūras ar publikāciju “Pazemes tuneļa pārbūve Daugavpils stacijas ēkā”,**

iepirkuma identifikācijas Nr. LDZ 2021/40-IBz

(turpmāk – iepirkums)

**Skaidrojums Nr.1**

Iepirkuma komisijas sniegtā atbilde pēc ieinteresētā piegādātāja jautājuma (saņemts 03.09.2021.):

|  |  |
| --- | --- |
| **Jautājums** | **Atbilde** |
| Pretendents SIA „XXX“1, reģistrācijas Nr.XXX1, pamatojoties uz 01.04.2017. Sabiedrisko pakalpojumu sniedzēju iepirkumu likuma 27. panta „Piedāvājuma nodrošinājums un saistību izpildes nodrošinājums” 4.sadaļā noteikto: (4) Piegādātājs piedāvājuma nodrošinājumu un saistību izpildes nodrošinājumu ir tiesīgs iesniegt kā kredītiestādes garantiju, apdrošināšanas polisi vai, ja sabiedrisko pakalpojumu sniedzējs šādu iespēju ir paredzējis iepirkuma procedūras dokumentos, kā naudas summas iemaksu sabiedrisko pakalpojumu sniedzēja norādītajā kontā.”**lūdz grozīt** Nolikuma 1.10.2. un 6.9.punktus un izteikt sekojoši:*1.10.2. Piedāvājuma nodrošinājumu pretendents iesniedz* ***kā kredītiestādes*** *(Eiropas Savienības vai Eiropas Ekonomikas zonas dalībvalstī reģistrēta kredītiestāde, tās filiāle vai ārvalsts kredītiestādes filiāle)* ***izsniegtu garantiju******vai kā apdrošināšanas polisi,*** *vai kā* ***pretendenta naudas summas iemaksu*** *pasūtītāja bankas kontā (konta Nr. skatīt nolikuma 1.2.1.punktā).* *6.9. Pēc iepirkuma līguma noslēgšanas izraudzītais pretendents 10 (desmit) darba dienu laikā iesniedz (iemaksā) līguma nodrošinājumu 3% (trīs procentu) apmērā no kopējās līgumcenas EUR (bez PVN) kredītiestādes (Eiropas Savienības vai Eiropas Ekonomikas zonas dalībvalstī reģistrēta kredītiestāde, tās filiāle vai ārvalsts kredītiestādes filiāle) izsniegtas garantijas veidā* ***vai kā apdrošināšanas polisi,*** *vai iemaksājot pasūtītāja bankas kontā (bankas konta Nr. tiks norādīts līgumā), maksājuma mērķī norādot atbilstošu iemaksas mērķim pamatojumu, t.sk. pasūtītāja piešķirto līguma numuru un datumu: “Līguma nodrošinājums līgumam \_\_\_(datums)\_\_\_\_ un Nr.\_\_\_\_\_\_\_”.,* un attiecīgi grozīt Nolikuma 6.pielikuma Līguma projekta 12.1.punktu: *„12.1. Būvuzņēmējs apņemas 10 (desmit) darba dienu laikā no Līguma spēkā stāšanās brīža iesniegt (iemaksāt) Pasūtītājam Līguma nodrošinājumu no Līgumcenas (\_\_\_ EUR) bez PVN 3% (trīs procentu) apmērā, kas atbilst \_\_\_\_\_ EUR saskaņā ar Līguma 1.1.punktā minētā iepirkuma nolikuma prasībām kā kredītiestādes (Eiropas Savienības, Eiropas Ekonomikas zonas dalībvalstī vai Pasaules tirdzniecības organizācijas dalībvalstī reģistrēta kredītiestāde) izsniegtu garantiju vai kā apdrošināšanas polisi vai kā naudas summas iemaksu Pasūtītāja bankas kontā Nr.: LV17RIKO0000080249645, banka: Luminor Bank AS Latvijas filiāle, bankas kods: RIKOLV2X (iesniedzot maksājuma apliecinājumu Pasūtītāja pa Līguma izpildi atbildīgai personai), maksājuma mērķī norādot atbilstošu iemaksas mērķim pamatojumu, t.sk. Pasūtītāja piešķirto līguma numuru un datumu: „Līguma nodrošinājums līgumam \_\_\_(datums)\_\_\_\_ un Nr.\_\_\_\_\_\_\_” (turpmāk saukts – Līguma nodrošinājums).”* | Iepirkuma nolikuma 1.10.2.p. noteikumi paredz, ka piedāvājuma nodrošinājumu iesniedz kā kredītiestādes garantiju vai kā iemaksu pasūtītāja bankas kontā.Ja pretendents kopā ar piedāvājumu iesniegs piedāvājuma nodrošinājumu -apdrošināšanas polisi kā beznosacījuma galvojumu (t.i., paredzot, ka nodrošinājuma devējs izmaksā nodrošinājumā paredzēto summu pēc pirmā pieprasījuma), tad pretendents netiks izslēgts no dalības iepirkumā.Attiecībā uz līguma nodrošinājumu, iepirkuma nolikuma 6.9.un 6.pielikuma 12.1.p.noteikumi paredz, ka pēc iepirkuma līguma noslēgšanas izraudzītais pretendents (pretendents, kuram piešķirtas līguma slēgšanas tiesības), līguma nodrošinājumu iesniedz kā kredītiestādes garantiju vai kā iemaksu pasūtītāju bankas kontā.Līguma nodrošinājumam tiks pieņemti vienīgi nolikuma dokumentācijā noteiktie nodrošinājuma veidi, citi nodrošinājuma veidi nav paredzēti un netiks pieņemti.Iepirkuma dokumentos grozījumi netiek veikti. |

1Ierobežotas pieejamības informācija.